CELEX: 62020TN0677
Language: da
Date: 2020-11-13 00:00:00
Title: Sag T-677/20: Sag anlagt den 13. november 2020 — Ryanair og Laudamotion mod Kommissionen

11.1.2021   
            
            
               DA
            
            
               Den Europæiske Unions Tidende
            
            
               C 9/31
            
         
      Sag anlagt den 13. november 2020 — Ryanair og Laudamotion mod Kommissionen
      (Sag T-677/20)
      (2021/C 9/45)
      Processprog: engelsk
      
         Parter
      
      
         Sagsøgere: Ryanair DAC (Swords, Irland) og Laudamotion GmbH (Schwechat, Østrig) (ved advokaterne E. Vahida, F. Laprévote, V. Blanc, S. Rating og I. Metaxas-Maranghidis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Europa-Kommissionens afgørelse (EU) af 6. juli 2020 om statsstøtte SA.57539 (2020/N) — Østrig — COVID-19 — Støtte til Austrian Airlines (1) annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            Sagsøgerne har ligeledes fremsat anmodning om, at deres søgsmål behandles efter den fremskyndede procedure i henhold til artikel 23a i statutten for Den Europæiske Unions Domstol.
      
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat fem anbringender.
      
                  1.
               
               
                  Med det første anbringende gøres det gældende, at Europa-Kommissionen har undladt at kontrollere en mulig støtte til eller fra Lufthansa.
               
            
                  2.
               
               
                  Med det andet anbringende gøres det gældende, at Europa-Kommissionen har tilsidesat specifikke bestemmelser i TEUF og de almindelige EU-retlige principper om forbud mod forskelsbehandling, den frie udveksling af tjenesteydelser og den frie etableringsret, der har understøttet liberaliseringen af lufttransportmarkedet i EU. Liberaliseringen af lufttransporten har givet mulighed for vækst hos egentlige paneuropæiske lavpris-luftfartsselskaber. Ved at tillade Østrig at forbeholde støtten for Austrian Airlines har Europa-Kommissionen set bort fra den skade, som sådanne paneuropæiske luftfartsselskaber er blevet påført af rejserestriktionerne som følge af COVID-19-krisen.
               
            
                  3.
               
               
                  Med det tredje anbringende gøres det gældende, at Europa-Kommissionen har foretaget en urigtig anvendelse af artikel 107, stk. 2, litra b), TEUF og anlagt åbenbart urigtige skøn ved sin kontrol af støttens proportionalitet i forhold til den skade, som er forårsaget af rejserestriktionerne som følge af COVID-19-krisen, navnlig ved at fastslå, at alle de skader, som COVID-19-krisen har påført Austrian Airlines, var en direkte virkning af rejserestriktionerne, og ved ikke at undersøge, om Austrian Airlines havde begrænset alle de undgåelige omkostninger.
               
            
                  4.
               
               
                  Med det fjerde anbringende gøres det gældende, at Europa-Kommissionen har undladt at indlede en formel undersøgelsesprocedure på trods af alvorlige vanskeligheder, og at den har tilsidesat sagsøgernes processuelle rettigheder.
               
            
                  5.
               
               
                  Med det femte anbringende gøres det gældende, at Europa-Kommissionen har tilsidesat sin begrundelsespligt.
               
            
         (1)  Europa-Kommissionens afgørelse (EU) af 6.7.2020 om statsstøtte SA.57539 (2020/N) — Østrig — COVID-19 — Støtte til Austrian Airlines (EUT 2020, C 346, s. 2)